Ճերըմի Այրընզ

Ճերըմի Ճոն Այրընզ (անգլ.՝ Jeremy John Irons, ծնած 19 Սեպտեմբեր, 1948Jeremy Irons Biography (1948-)) Անգլիացի դերասան մըն է: Դասական թատերական դերասանական դասեր ստանալէ ետք Bristol Old Vic Theatre School ուսումնարանին մէջ, Այրընզ սկսած է իր դերասանական ասպարէզը բեմի վրայ 1969-ին, որմէ ետք բազմաթիւ ներկայացումներու մէջ եղած է, ինչպէս The Winter's Tale, Macbeth, Much Ado About Nothing, The Taming of the Shrew, Godspell, Richard II եւ Embers: 1984-ին իր առաջին Պրոտուէյեան առաջին ներկայացումը ունեցաւ Թոմ Սթոբարտի The Real Thing ներկայացման մէջ եւ ստացաւ Tony Award մրցանակ մը, իբրեւ Լաւագոյն Դերասան (Best Actor):

Այրընզի առաջին գլխաւոր ֆիլմի դերը եղած է 1981-ի սիրային տրամա The French Lieutenant's Woman ֆիլմին մէջ, որու պատճառաւ ստացաւ BAFTA մրցանակի պաշտօնակարգում մը իբրեւ Լաւագոյն Դերասան (Best Actor): Բազմաթիւ ֆիլմերու մէջ գլխաւոր դերեր ստանձնած է, ինչպէս Moonlighting (1982), Betrayal (1983) եւ The Mission (1986), սակայն քննադատներուն կողմէ ամէնէն շատ գովուած իր ստանձնած դերը եղած է զգայացունց Dead Ringers (1988) ֆիլմը: 1990-ին, Այրընզը ստանձնեց սպաննող Քլաուս Վոն Պուլոյի դերը Reversal of Fortune, որուն պատճառաւ ստացաւ բազմաթիւ մրցանակներ, ինչպէս Օսքար մը (Academy Award for Best Actor):

Իր ամէնէն հռչակաւոր դերեր նեռարող ֆիլմերէն են զգայացունց Kafka (1991) ֆիլմը, տրամա The House of the Spirits (1993) ֆիլմը, սիրային տրամա M. Butterfly (1993) ֆիլմը, ձայնային դերը Սքարին Տիզնիի The Lion King (1994) ֆիլմին, Die Hard with a Vengeance (1995) ֆիլմը, տրամա Lolita (1997) ֆիլմը, Արամիսի դերը The Man in the Iron Mask (1998) ֆիլմին մէջ, արկածախնդրական Dungeons & Dragons (2000) ֆիլմը, տրամա The Merchant of Venice (2004) ֆիլմը, տրամա Being Julia (2004) ֆիլմը, պատմական տրամա Kingdom of Heaven (2005) ֆիլմը, արկածախնդրական Eragon (2006) ֆիլմը, արեւմտեան Appaloosa (2008) ֆիլմը, եւ տրամա Margin Call (2011) ֆիլմը:

Այրընզ նաեւ բազմաթիւ դերեր ստանձնած է հեռուստաշարերու մէջ, ինչպէս իր առաջին Ոսկէ Երկրագունդի պաշտօնակարգումը եղած ITV կայանի Brideshead Revisited (1981) պատճառաւ: 2005-ին գլխաւոր դեր մը ստանձնած է պատմական Elizabeth I հեռուստաշարին մէջ, որուն համար ստացած է մէկ հատ Ոսկէ Երկրագունդ եւ Էմմի Մրցանակ Best Supporting Actor ճիւղին մէջ։ 2011-2013-ին գլխաւոր դեր մը ստանձնած էր Showtime կայանի պատմական The Borgias հեռուստաշարին մէջ։ Ան շատ քիչ դերասաններէն մէկն է որ ստացած է "Triple Crown of Acting" տիտղոսը, որովհետեւ ունի Օսքար, Էմմի եւ Թոնի մրցանակներ (ֆիլմի, հեռուստաշարի, թատրոնի՝ կարգով նշուած): 2011-ի Հոկտեմբերին, ան պաշտօնակարգուած էր Goodwill դեսպան Food and Agriculture Organization կազմակերպութեան, ԱՄՆ-ի մէջ:

 Ծանօթագրութիւններ